
Prome Minister Evelyn Wever-Croes: 
Desaroyo di Corona Virus na Aruba 


BAN SIGUI CUIDA PA NOS POR RECUPERA 


Den e ultimo dianan, casonan di Covid 19 na Aruba ta 
aumentanto hopi y hopi lihe. E situacion aki ta preocupante. 
Crisis Team a yama un conferencia di prensa diabierna 
mainta pa comparti cu comunidad di Aruba kico ta e plan pa 
e siguiente simannan. Prome Minister Evelyn Wever-Croes a 
habri e conferencia di prensa dunando un update di e desaroyo 
di Corona Virus. 


Nos por mira e desaroyonan rond mundo na unda cu varios 
pais ta bayendo den lock down pasobra e situacion ta saliendo 
for di man. Nos no mester mira mucho leu di nos. E casonan na 
Boneiro ta aumentando rapidamente, y a decreta medidanan 
estricto. Na Corsou tambe e casonan activo ta aumentando 
rapidamente, y eynan tambe a decreta medidanan mas 
estricto. Na Merca, apesar cu ya a distribui mas di 112 mil 
dosis di vacuna, asina mes den 14 estado ta mirando aumento 
di e casonan y aki tambe lo mester tuma pasonan estricto. 


E variantenan di e virus ta haci e situacion na mundo hopi mas 
dificil. Na Aruba no ta diferente. E casonan ta aumentando. Na 
principio e aumento no tabata hopi, pero e ultimo dianan nos a 
mira un spike. Kico nos sa di e situacion na Aruba? 

à Nos ta den di 3 wave ainda 

- Tin 394 caso activo 

- Average di casonan nobo ta 50 pa dia 

- Tin 31 persona den hospital di cual 11 den ICU 

- Nos tin Variantenan di preocupacion: di Inglatera, Sur 
Africa y di Brasil 

- Virus ta wide spread: Di esnan cu ta contagia, hopi no 
sa of no ta comparti di unda nan a haye y e fuente no por 
wordo controla y ta bira widespread cu ta un problema grandi. 
Pa frena e problema di crecemento di casonan, Crisis Team 
tin un plan cu escalacion. Si e prome pasonan cu a tuma y 
lo ta na vigur entrante diasabra 20 di maart 2021, no yuda 
contene e virus, lo keda escala medidanan. Pa awo e siguiente 
desicionnan a wordo tuma pa Crisis Team. 


- Ta mantene e medidanan actual pero lo enforsa nan cu algun 


medida adicional. 

- Si esaki no ta efectivo, lo escala rond di 1 april pero cu 
posibilidad di escala prome cu e fecha menciona dependiendo 
con e cifranan sigui desaroya. Cu escalacion lo bay na entre 
otro permiti servicionan esencial so; limita cantidad di hende 
na trabou, limita servicionan esencial cu 50%. Intencion ta pa 
kita mas tanto hende for di riba caya. 


- Si pa dia 15 di april e maneho aki no duna resultado, lo bay 
na un paso mas drastico cu lo ta shelter in place. Esaki lo trece 
consecuencia cu mester cera scolnan, y orario di ciere y di 
toque de queda mester bira mas trempan, ripitiendo e situacion 
na unda nos tawata para na таап! un айа pasa. 


"Nos niun desea esaki. Nos tur kier evita pa e bolbe yega asina 
leu na unda mester tuma e medidanan aki. Pa e motibo aki 
tambe, Crisis Team a presenta e pasonan cu lo wordo tuma 
sperando cu por haya cooperacion di tur ciudadano pa frena e 
aumento den cantidad di casonan. 


A base di e cifranan actual nos por tuma e medidanan aki den 
fase, poniendo den balance tur aspecto: di riesgo di salud; 
problemanan economico di comercio y dofionan di trabou cu 
por perde entrada y kita hende for di trabou, salud mental; 
trankilidad mental di ciudadanonan. Claro, nos lo evalua cada 
3 dia pa mira si mester acelera e plan aki of suavisa. 


Laga nos ta sincero. Nos a mira cu e disciplina a baha y no ta 
tene cuenta cu e reglanan mas. Mi ta compronde cu hopi di 
nos a fada di e virus, pero e virus no a fada di nos. E virus tey 
ainda y ta sigui ranca hende for di nos. Na Aruba 82 persona a 
perde nan bida cu Covid. E arma pa bringa e enemigo mortal 
aki ta den nos man. Nos mester sigui cuida door di laba man 
constantemente of uza handsanitizer, bisti tapaboca y si bo 
tin sintoma, contacta bo docter. Nos por recupera. Ban sigui 
cuida pa nos recupera", Prome Minsiter Evelyn Wever-Croes 
a enfatisa durante e conferencia di prensa di diabierna mainta. 

Prome Minister Evelyn Wever-Croes: 


PREMIER EVELYN WEVER-CROES DEN 
CUARENTENA PREVENTIVO NA CAS 


Departamento di Prensa di Gobierno ta informa cu dialuna 
Premier Evelyn Wever-Croes a wordo notifica pa DVG cu e 
mester bay den cuarentena preventivo te fin di siman, debi cu 
un persona cu el'a reuni cu n'e siman pasa a test positivo. 


Premier mes aricibi dos dosis di vacuna caba. For di informacion 
ricibi di DVG, ora un persona a ricibi un of dos vacuna, ta keda 
recomendabel pa mantene cuarentena pa motibo cu ainda 
Aruba no a alcansa e 85 porciento di su populacion cu a wordo 
vacuna. Y e variantenan tambe por causa cu tin cierto brotenan. 


Premier Wever-Croes a duna di conoce dialuna mainta tempran 
cu e ta sinti bon y no a experiencia ningun sintoma di Covid. 
Pa e motibo ey esnan cu a reuni cu Premier den ultimo siman 
no mester preocupa. Pero pa precuacion Premier lo sigui e 
instruccion di cuarentena, manera stipula door di DVG. 


E mandatario principal di nos pais a cuminsa siman cu un 
agenda di trabou bastante pisa y pa e siguiente dianan mayoria 
di e citanan planea lo continua di forma digital. 














Prome Minister Evelyn Wever-Croes: 


PROME MINISTER TA FELICITA 
PARTIDONAN GANADO DEN ELECCIONNAN 
PARLAMENTARIO DEN REINO HULANDES 


“Nos ta mira padilanti pa un relacion fructifero cu cualkier 


gobierno cu keda forma tanto 


Siman pasa a tuma luga elecionnan pa miembronan di 
Parlamento den Reino Hulandes. Diaranson a tuma luga 
eleccion na Hulanda y diabierna na nos hermana isla Corsou. 
Pa e ocacionnan aki, Prome Minister Evelyn Wever-Croes, den 
nomber di Gobierno di Aruba, a felicita Mark Rutte y su partido 
WD. Partido VVD a aumenta den porciento y a mantene su 
posicion como e partido mas grandi na Hulanda apesar cu nan 
mester a goberna durante un periodo hopi hopi dificil cu ta e 
crisis di e pandemia di Covid-19 cu tin nos tur mas di un айа 
caba ocupa. 


Tambe prome Minister a felicita e partido D66 lidera pa Sra 
Sigrid Kaag cu a crece bastante den asiento birando e di dos 
partido mas grandi na Hulanda. "Mirando cu ta un ser femenino 
ta lidera e partido ta merece un extra felicitacion". 

Prome Minister, den nomber di Gobierno di Aruba a felicita 
partido МЕК di Corsou tambe lidera pa sefior Gilmar Pisas 
kende tambe a logra un resultado imprecionante cu 9 asiento 


na Corsou como na Hulanda" 


na Corsou. Tambe un caluroso pabien na partido PNP lidera 
pa sra. Ruthmilda Larmonie Cecilia cu a logra 4 asiento. 


"Mi por compronde cu e dos partidonan aki a expresa nan 
interes pa traha cu otro pa asina forma e siguiente gobierno 
pa e isla di Corsou. Mi ta desea di gradici partido PAR lidera pa 
Premier Eugene Rhuggenaath y partido MAN lidera pa Minister 
Steven Martina kendenan bou di circumstancianan hopi dificil 
a sa di lucha pa nan isla memei di e crisis di e pandemia cu a 
afecta Corsou tambe. 


Nos ta desea hopi exito y sabiduria na e partidonan ganado cu 
awor mester bay forma nan respectivo gobierno. Anos na Aruba 
ta mira padilanti pa un relacion fructifero cu cualkier gobierno 
cu keda forma tanto na Corsou como na Hulanda. Nos ta cla 
pa continua e cooperacion y traha hunto den bienestar di nos 
pueblonan en general y di Aruba en especial", Prome Minister 
Evelyn Wever-Croes a expresa. 

Prome Minister Evelyn Wever-Croes: 


En conexion cu celebracion di Dia di Himno y Bandera 


DURANTE BISHITA DI PROME MINSTER NA 
COLEGIO LAURA WERNET PASKEL 


A inaugura Hofi Mo Dechi 


E siman aki, den su recorido na scolnan en conexion cu 
celebracion di Dia di Himno y Bandera, Prome Minister Evelyn 
Wever-Croes hunto cu coleganan Minister Xiomara Maduro y 
Minister Chris Romero y Parlamentarionan di Fraccion di MEP, 
tabata tin e honor di asisti na e inauguracion di Hofi Escolar 
di Colegio Laura Wernet Paskel, Hofi Mo Dechi. E bishitanan 
na scolnan ta tuma luga manteniendo tur regla stipula di DVG. 


Na yegada na e scol, e mandatarionan a wordo ricibi door di e 
cabesante Bernadette Figaroa-Geerman kende a prepara un 
mainta cultural pa tur e invitadonan. Sigur un mainta ameno 
na unda e mandatarionan por a disfruta di un show cultural 
presenta pa e alumnonan cu canto y baile. Presente tambe 
tabata directora di SKOA Juff Anuesca Baly, Directora di 
Santa Rosa, famia Werleman y demas invitadonan. Sr. Mo 
Dechi tambe tabata presente pa asina por a haci e acto di 
inauguracion di e Hofi Escolar cu ta hiba su nomber. 


Prome Minister na su turno a duna un discurso gradiciendo 
y felicitando e scol pa nan tremendo presentacion. Alabes a 
tuma e oportunidad di combersa cu e alumnonan riba e topico 
di Aruba su dia nacional y kico tur e dia aki tin di ofrece na 
cada un di nan, entre otro e amor pa Aruba, e cuminda criyoyo 
y hisamento di e bandera. Un danki na e cabesante, docente y 
alumnonan pa tur e esfuerso cu nan a pone den haci e mainta 
aki uno inolvidabel. 

Continuacion DURANTE BISHITA DI PROME MINSTER.... 

Gomenno Di Ans 


MINISTER DI FINANSA, ASUNTONAN ECONOMICO Y CULTURA | 
MINISTER XIOMARA MADURO 


MINIS 
D VACUNA CONTRA VID 19 


Nos mester sigui vacuna pa nos economia por recupera 


Algun siman atras, Minister Sra. Xiomara Maduro, a tuma e 
decision pa vacuna contra COVID-19 pa duna ehempel na 
comunidad cu nos mester vacuna pa proteha nos mes, nos 
famia y tur esnan cu nos ta den contacto cune. E vacuna ta 
necesario pa asina nos por baha contagio y pa turismo por 
bolbe florece pa asina nos por recupera e economia di nos 
Pais. 




























Siman pasa a toca turno pa Minister Maduro haya su di dos 
dosis di e vacuna, e 'booster' manera e ta wordo yama. Durante 
su entrevista na prensa, e mandatario a duna di conoce cu e ta 
sinti hopi bon y ta hopi satisfecho con e proceso a bay pa cue 
vacunacion. Minister Maduro a splica cu e tabata un proceso 
liher caminda cu esnan trahando den e centro di vacunacion di 
DVG a sa di laga e proceso cana hopi liher y sigur. Durante su 
bishita tabata tin diferente hende cu tambe a bin vacuna mesun 
dia y esaki ta duna un sentimiento di trankilidad sabiendo 
cu mas hende a tuma e decision pa vacuna. Esaki kiermen 
cu poco poco nos ta bayendo den e bon direccion pa cu e 
recuperacion di nos pais. 

MINISTER XIOMARA MADURO A RINDI 
HOMENAHE NA ESNAN CU A FAYECE 
DI COVID-19 


Recientemente, durante un ceremonia cu a tuma lugar riba 
13 di maart 2021, exactamente un aña despues cu e prome 
caso di COVID-19 a keda constata pa prome biaha aki na 
Aruba, Minister di Finansas, Asuntonan Economico y Cultura, 
Sra. Xiomara Maduro, hunto cu demas coleganan minister di 
Gabinete Wever-Croes y miembronan di Parlamento di Aruba, 
a rindi homenahe na tur e fayecidonan di COVID-19. 








Durante e ceremonia aki, e mandatarionan y Parlamentarionan 
a tira un flor blanco den lama pa asina simbolicamente rindi 
homenahe na esnan cu a bay laga nos. A tene un momento 
di silencio y a sende un flambeu dilanti di Bestuurskantoor pa 
descanso di alma di esnan cu ya no ta mas cu nos. Minister- 
President, Sra. Evelyn Wever-Croes, a hiba palabra y a wak 
bek na e aña di mas dificil di henter nos historia y a marca 
asina tambe e comienso di recuperacion cu e mensahe cu ta 
solamente recordando nos por recupera. 





Minister Sra. Xiomara Maduro ta desea tur esnan cuta luchando 
cu COVID-19 un pronto recuperacion y ta desea tambe esnan 
cu a perde un ser keri hopi forsa y cu e memorianan bunita por 
ta pa semper un consuelo pa nan. 

Minister Xiomara Maduro relaciona cu Celebracion di 45 
айа di Nos Himno y Bandera 


SCOLNAN PREPARATORIO, BASICO Y 
ENSENANSA SPECIAL 
A RICIBI UN BUKI “MUCHA CRIOYO MI TA" 


Scirbi pa Edselyn Figaroa y ilustra y disefia pa Leidys Ledezma 





Ta masha importante pa nos muchanan ta bon informa tocante 
di historia di nos pais, nos tradicion y nos celebracionnan 
cultural. Desde su entrada como e mandatario encarga cu 
Cultura, Minister Xiomara Maduro a bin cu un maneho pa 
educa y informa nos muchanan y asina Ministerio di Cultura 
hunto Comision Celebracion Dianan Nacional a bin ta percura 
pa scolnan ricibi material informativo y ilustrativo di nos Dianan 
Nacional y Fiestanan Cultural. 






















Pa locual ta e celebracion di Dia di Himno y Bandera e айа 
aki den cual Aruba ta celebra cu 45 айа pasa nos a hisa e 
bandera di Aruba y a canta 'Aruba Dushi Tera' pa prome biaha 
como nos Himno di Aruba, tur alumno di scolnan preparatorio, 
basico y ensefiansa special a ricibi un buki ilustrativo cu tin 
como titulo “Mucha Criovo Mi Ta” scirbi pa Edselyn Figaroa y 
ilustra y disefia pa Leidys Ledezma, un buki dedica na nos isla 
Aruba, caminda ta splica e historia riba nos himno y bandera 
сото tambe material ilustrativo. 

MINISTER XIOMARA MADURO A BISHITA 
EXPOSICION HISTORIA DI PAROKIA DI 
NOORD NA KAPEL DI BETHANIA 


Durante oranan di merdia riba Dia di Himno y Bandera, Minister 
di Cultura Sra. Xiomara Maduro a pasa bishita e exposicion 
"Historia di Parokia di Noord' na Kapel di Bethania. 















Un bunita exposicion pa cual e mandatario ta gradici Fundacion 
Kapel di Bethania, specialmente Sr. Steve Geerman pa e bunita 
trabou di conserva e herencia cultural Cristian di nos Pais. 

Pero apesar cu esaki en berdad tabata iniciativanan di Minister 
Glenbert Croes, tur esaki lo no tabata posibel SIN e sacrificio 
colectivo di e aparato gubernamental. Empleadonan publico, 
Minister- y Parlamentarionan ta entregando tur luna di nan 
salario desde april 2020, 12.6% y 25% respectivamente, pa 
por contribui cu un otro cu a perde tur cos. Y pa esaki Minister 
Glenbert Croes kier bisa bo danki y ta expresa su gratitud y 
orguyo na e pueblo aki. "Ora cu niun otro Pais mucho mas 
fuerte cu nos, no tabata sa kico pa haci, nos a tuma un decision 
y a tuma accion mesora pa yuda un prohimo. Y mi ta orguyoso, 
sumamente orguyoso di ta yiu di e Pueblo aki cu mesora a 
saca un man pa duna un ruman, cu no a ria pa yuda un otro cu 
a perde tur cos. Y mi ta ripitie: e sacrificio colectivo aki cu boso 
a haci lo causa bendicion na abundancia pa nos Pais." 





Dia cu Covid 19 a bati na nos porta 13 di Maart 2020, nos 
nunca a biba pensa e consecuencia desastroso cu esaki lo 
tabatin pa nos Pais. 


Nos tabata testigo di desolacion total di nos careteranan. Un 
pais cu tabata brota di bida diripiente a wordo poni riba un "halt". 
E consecuencia? Nos wowonan tabata testigo con negoshinan 
tras di negoshinan tabata paga nan luz pa semper. Mama y 
tatanan di famia di un dia pa otro sin nada, niun trabou, niun 
entrada, ningun manera pa por sustenta nan yiunan, corda 
nan mes. 


Pa 19 di maart 2020 Minister Glenbert Croes a anuncia FASE, 
un alternativa temporario cu a trece alivio pa hopi famia aki 
na Aruba. Na mes momento e mandatario a introduci COVID 
Bijstand cu practicamente ta un proceso accelera pa por bin na 
remarca pa esaki. 


E mandatario a transferi 750 mil florin di su presupuesto 
Ministerial pa Fundacion pa nos Comunidad cu e fin pa por 
yuda mas hopi hende cu ta posibel cu pakete di cuminda. 











Diamars 
23 

9pm 
TOPICO 

Telearuba 


na Casino Legends 

Sociaal Crisis Plan: 


UN TOPICO HOPI DIFICIL: ABUSO SEXUAL DI MENOR 


Abuso sexual di menor ta un topico dificil, pero sumamente 
importante pa papia over di dje. Abuso sexual ta ora cu un 
menor di edad ta wordo forsa of invita pa participa den actonan 
sexual cu un persona adulto of mas grandi cu ne. 


Tin hopi forma cu abuso sexual por sosode cu un menor alun 
ehempel; 

. Ora un mucha ta wordo forsa of invita pa participa den 
actonan cu ta pone e otro persona exita sexualmente, ta abuso 
sexual; 

. Ora un un persona ta falta respet pa un mucha su curpa 
y ta mishi cu su partinan priva (vagina, penis of anus), ta abuso 
sexual; 

. Ora ta duna e mucha carisia cu e no ta desea of ta 
inapropia, ta abuso sexual 

. Ora ta expone e mucha su curpa na un manera inmoral 
of pornografico, tambe ta abuso sexual. 


E adulto cu ta comete un acto sexual cu un menor por ta un 
hende homber of un hende muhe, na Aruba mayoria caso e 
abusador ta un hende homber y den 80% di casonan e ta un 
hende homber den famia. Den cierto casonan di abuso sexual 
ta un otro menor di edad (bou di 18 aña) ta comete e acto, por 
ehempel un hoben den su pubertad, tambe porta un abusador. 


Actonan cu por wordo cometi ora nos ta papia di abuso sexual 
di menor: 

. Acto sexual cu penetracion, manera "rape"; 

. Actosexualsinpenetracionmanerasexo oral, mishimento 
cu pafia bisti na parti priva, fregamento, sunchimento of 
masturbacion; 

. Laga un mucha wak otro persona participa den actonan 
sexual, manera pornografia of den persona; 

. Laga un mucha hunga of uza obhetonan di placer 
sexual; 

. Conta chiste di “dobel-sinti” of di “mal ehempel” na un 
mucha tambe ta un forma di abuso y cu mal intencion; 

. Forsa of invita un mucha pa kita su paña pa placer 
sexual; 

. Mustra bo parti priva na un mucha "flashing"; 

. Encurasha un mucha pa actua den un forma sexualmente 
inapropia; 

. Prepara un mucha pa abuso of actividad sexual ora e 
bira mas grandi "grooming". 


Tur e actonan aki ta wordo considera como abuso sexual. 
Abuso sexual ta castigabel pa Ley y ta bay contra e derechonan 
internacional di mucha. 


Con pa sefiala abuso sexual di mucha? 

Ora un mucha ta wordo abusa sexualmente por reconoce esaki 
na cierto señalnan. E señalnan por ta varios y ta diferencia pa 
cada mucha y su situacion specifico. E ta importante pa semper 


tene cuenta cu tin e posibilidad cu e sefialnan aki no semper 
ta duna indicacion cu tin abuso sexual di mucha andando y 
cu esakinan por a wordo causa door di otro motibonan. Pa es 
motibo semper mester keda alerto y no keda keto pa busca 
ayudo of conseho di nos profesionalnan. Paso cu e accion 
corecto bo por salba un bida. 


Sefialnan di abuso sexual: 

. E mucha ta papia v ta expresa di wordo abusa 
sexualmente; 

. E mucha ta demostra un concemento sexual of 
comportacion sexual cu no ta cuadra cu su edad ni ta normal 
pa su edad; 

. E mucha ta desasocia su mes for di su famia y amigonan; 
. E mucha ta huy for di cas; 

. E mucha ta comporta straño of “shy” cu un persona 
specifico; 

. Emuchata haya mal soño “nachtmerrie” frecuentemente; 
. E mucha ta cuminsa pishi su cama, algo cu prome e no 
tabata haci; 

. E mucha tin cambio drastico den su apetitit y su “mood”; 
. E mucha ta sali na estado of e ta haya un malesa cu ta 
wordo transmiti sexualmente (STD), prome cu e tin 14 aña; 

. E mucha ta demostra señalnan fisico caminda e no por 
cana of sinta bon; 

. E mucha ta haya rash rond di su boca; 

. E mucha ta grawata hopi na su parti priva (vagina, penis 
of anus); 


Hopi caso di abuso sexual di menor, 80%, ta envolvi un persona 
cu e mucha conoce. Den caso di abuso sexual e mucha por 
wordo forsa pa tene e relacion como un secreto y por hasta 
wordo menasa cu algo grave lo bay pas'e of un persona cu e 
ta stima, si e bay bisa algo of conta un persona. 


Como mayor of educador e ta importante pa realisa, cu pa 
combati e problematica grandi aki mester cuminsa na cas, 
door di papia cu bo yiu y dun'e e hermentnan pa asina e por 
defende su curpa si e mester haya su mes den un situacion 
inconfortabel of peligroso. E di dos aspecto importante ta pa 
actua, y kibra e “cultura di silencia” cu a domina nos isla pa hopi 
aña, unabes cu cuminsa actua y haci denuncia ta demostra 
e abusadornan cu nan no tin e libertad mas pa cometenan 
actonan di crimen. 


Actua mesora, no keda keto! Ora bo ta sospecha abuso di 
menor tuma contacto cu Bureau Sostenemi na 588-1010 pa 
conseho y ayudo. Si bo ta den un situacion di emergencia y bo 
ta sinti cu bida ta na peliger yama Polis na 100. 


Pa haya sa mas tocante abuso di menor bishita nos website 
www.scparuba.com. “E bienestar y siguridad di nos muchanan 
ta e responsabilidad di nos tur” — Sociaal Crisis Plan 


WSLAGNLINE 

Gomenno Dianusa 





MINISTER DI HUSTICIA, SEGURIDAD Y MIGRACION 


MINISTER ANDIN BIKKER 


Minister Andin Bikker: 
ESFUERSONAN PA E DI 7 VUELO HUMANITARIO 
PA HERMANA PAIS VENEZUELA TA CONTINUA 





Varios departamento di gobierno di Aruba y di Venezuela a 
traha incansabel durante simannan largo pa por a regla un di 7 
vuelo humanitario pa mas of menos 140 Venezolano. Den nan 
e grupo mas grandi ta esunnan cu boluntariamente a solicita 
pa nan regresa cas bek. E vuelo lo mester a sali ayera mainta 
pa nos pais bisiña. Sinembargo, un contratiempo imprevisto 
na nos hermana pais a pone cu ultimo momento e vuelo no por 
a continua. Autoridadnan local y di Venezuela ta haciendo un 
maximo esfuerso pa e vuelo humanitario tuma luga awe nochi. 




















Ta pidi tur hende poco pasenshi, tur departamento y autoridad 
ta haciendo tur lo posibel pa e vuelo por continua. Trahadonan 
di Guarda nos Costa for di 5:00 am tabata riba pia ayera y a 
sigui traha te anochi laat. Minister Andin Bikker ta gradici tur 
departamento y autoridad pa nan esfuerso continuo pa purba 
realisa e di 7 vuelo humanitario pa reuni famianan bek cu otro. 

Medidanan со ta A ATTE 


WG ANLE 


Entrante 20-3-2021 





Toque de Queda: 12'or a.m. - 5'or a.m. 


SHOPPING/ 
COMPRAS 


ENCUENTRO 


E SOCIAL NA CAS 


GEBIEDS- EN 
| SAMENSCHOLING- 
VERBOD/AGLOMERACION 





:1 persona so di ada famia. 

Ta bira recomendabel pa bisti tapa boca 
pafo tambe den caso cu no por mantene 
distancia di 1.5 meter. 


~ Ora di cera ta 1Torpm. 


“Nota permiti Actividad Social na cas; 0 
bishita (invitado-huesped). 


+ Bishita familiar (limita), di cuido of medico 
ta permiti. 


-Prohibicion pa aglomera riba espacionan 
publico, manera parkeerplaats y beach, 
desde 7or pm te cu Sor am. 

“No ta permiti pa ta riba Rif durante di Toke 
de queda. 

: Samenscholingsverbod: 2 persona. 
maximo por ta hunto. 





KO) HORECA 


Cantidad di persona adulto na mesa den 
restaurant paden y pafo ta 2 maximo. 
(muchanan bou di 12 aria no ta conta den 
eregla). 

-Excepcion: personanan bibando bao di e 
mesun dak por sinta 4 paden na e mesun 
mesa of 6 pafo. 

~ No ta permiti baliamento. 

+ Bar ta keda cera. 


-Ora di cerata 1Torpm. 


en DEPORTE 


«Tur deporte organisa y structura di tur 
edad, ta permiti sin limite di atleta, 
coach/trainer, pero sin publico, 

= Mester ta pertenece na ASU, COA of. 
registra na IBISA. 

= Mester registra nomber di esnan cu ta 
train/competi cu fecha hunto pa un 
periodo di 2 siman cada bes у pa tur edad. 

-IBISA lo controla. 

: Bush League y Contact Sport den tur edad 
ainda no ta permiti. 





: Depende di grandura di esaki mester 
mantene 1.5 meter di distancia. 


: Obligatorio ра bisti tapa boca ora di move 
di un espacio pa otro of papia cu otro 
persona. 


-Zorg pa tin bon ventilacion. 


: Eekipo mester wordo limpia entre cada 
persona. 











“FAYA BO HAYA 





Lo impone multa/boet halto y lo wordo 
cobra mesora na esnan cu ta viola reglanan. 
Horeca cu no ta cumpli por wordo sera te 
proximo aviso. 


A» RIBA LAMA 


Boto y yate no ta permiti aglomeracion; no 
mas di persona. Catamaran y boto di 
charter 50% capasidad. 


fr ENTIERO 


Nota permiti mas cu 10 persona paden na e 
mesun momento. 





у CASNAN DI CUIDO 


in 


Gasnan di cuido di nos grandinan tin 
medidanan di precaucion. 











ENTRETENIMENTO 
@ MUSICAL 





Entretenimiento musical por tin pero 
unicamente cu 1 musico, background music. 





Capas PERMISO PA 
BOBA) ACTIVIDAD 


Permisonan pa actividadnan publico. 
durante e periodo aki no lo wordo otorga. 

Minister Dangui Oduber: 
ARUBA UN BIAHA MAS TA PIONERO Y 





TRENDSETTER DEN 











Minister di Turismo, Salubridad Publico y Deporte sr. Dangui 
Oduber ta contento con Aruba un biaha mas ta sobresali como 
pionero y trendsetter mundial den inovacion. Gobierno y ATA 
a yega na un acuerdo cu e compania di Jet Blue caminda lo 
bay facilita tur nan biaheronan cu ta yega desde e destinacion 
di Boston na Aruba como lo reduci nan tempo di espere den 
aeropuerto drasticamente. 


Diamars a tuma lugar e prome vuelo di Jet Blue desde Boston 
cu a haci uzo di e "CommonPass digital health pass". Esaki ta 
un app cu e biahero mester download riba su cel prome cu e 
biaha caminda e por prueba cu su test di COVID ta negativo. 
Cu e "CommonPass digital health pass" akin a momento cu 


FACILITA E BIAHERO 


e biahero yega Aruba e ta para den un liña preferencial na 
migracion na aeropuerto y tampoco mester bolbe haci un test di 
covid na Aruba tanten cu su test ta haci maximo 72 ora prome. 
Di e manera aki ta reduci e tempo di espera di nos turistanan 
den aeropuerto dunando nan un experencia mas agradabel na 
yegada na nos isla. Tambe e ta trece un extra seguridad den 
biahamento en general. 


E "CommonPass digital health pass" ta hopi similar cu e "Aruba 
Health App", tur dos ta traha directamente cu e fuente di esnan 
cu ta duna y controla e PCR Test di COVID. Por ehempel na 
Aruba bo ta haya bo resultado directamente for di e laboratorio 
cu ta controla e test. "CommonPass" a sera partnership cu 2 
compania cu ta haci e test di COVID na cas of na aeropuerto, 
esta e compania Vault y XpresCheck. 


Minister Oduber a indica cu Aruba semper a promove 
biahamento sin stress na yegada y na salida y awor un biaha 
mas den bon cooperacion cu Jet Blue y e “CommonPass”, 
Aruba un biaha mas ta lidera mundo atraves di tecnologia y 
innovacion pa restaura un bes mas e confiansa den ambos 
e clientenan y e biahamento. Minister a sefiala cu awor esaki 
ta solamente for di Boston pero e idea ta pa haci esaki for di 
New York tambe y acerca mas aerolifia pa haci mescos. Esaki 
lo trece cune cu tur turista biahando pa Aruba lo experencia 
con lihe e proceso ta tuma pa drenta Aruba mientras cu nan 
tin nan trakilidad cu nan a cumpli na un manera sigur cu tur e 
criterianan pa drenta Aruba. 


Minister Oduber ta convenci cu mescos cu e "Aruba Health 
and Happiness Code" a duna e turista un sentido di siguridad 
pa biaha pa Aruba, di e mesun manera e “CommonPass 
digital health pass" tambe lo hacie. Tur dos ta bay sirbi como 
puntonan importante di mercadeo cu ta mustra e turista cu 
Aruba ta un destinacion sigur pa cu COVID-19. Esaki ta Aruba 
su айа di recuperacion y esakinan ta e maneranan cu Aruba ta 
bay recupera su turismo y su economia bek. 


Dialuna 22 Maart 2021 Li 


(-INLINE 





Minister Dan 














Minister di Turismo Sr. Dangui Oduber ta habri e siman cu un 
anuncio sumamente positivo pa nos turismo. E prome siman 
di juni 2021, Aruba lo ricibi su prome bapor crucero activo, 
despues cu un afia pasa e pandemia di Coronavirus a inicia. 
Activo, ta nifica cu e bapor ta bin cu pasahero riba dje. Durante 
e pandemia, Aruba a keda ricibi e bapornan crucero pero 
solamente cu tripulante v no turista. Awor e turistanan tambe 
lo cuminsa bin. Asina e minister di turismo Dangui Oduber a 
informa dialuna durante conferencia di prensa. 


Minister Oduber ta sefiala cu Ministerio di Turismo ta trahando 
cu tur instancianan pa finalisa e protocol estrictonan cu ta bay 
tin na momento di habri e frontera pa barconan crusero na luna 


gui Oduber: 





$ 


di juni. Algun di e protocolnan ta entre otro cu tur pasahero 
mester tuma un PCR test v demostra cu esaki ta negativo 
prome cu subi e barco. Tambe tur pasahero v e tripulacion 
di e barco mester ta vacuna contra di COVID-19. Por ultimo 
e compania crusero no mag di bende mas di 5090 na ticket 
di e barco su capasidad maximo, por ehempel si e barco su 
capasidad ta 2 mil por bende solamente mil ticket. 


E prome barco cu lo vega 5 di juni 2021 lo ta di Celebritv 
Millenium di e liña crucero Royal Caribbean Group. E barco 
lo sali di Sint Maarten pa Aruba, sigui pa Curacao y Barbados. 
Minister Oduber ta sefiala cu segun e proyeccion nan haci 
Aruba lo por spera di juni te cu fin di айа masomenos 54 mil 
turista crusero. Entre lunanan di juni pa september por spera 
3 barco semanal (Carnival Cruise Lines, Royal Caribbean 
Cruise Lines, Norwegian Cruise Lines) cu un estimado na 
2096 di capasidad. Na october ta spera 2 barco semanal 
(Royal Caribbean Cruise Lines, Norwegian Cruise Lines) cu 
un estimado di 35% di capasidad. Den lunan di november y 
December tambe lo tin 2 barco semanal di Royal Caribbean 
Cruise Lines, Norwegian Cruise Lines pero ta premira cu nan 
lo ta 40% yen. 


Hopi ta esnan cu prome cu COVID-19 tabata depende riba 
e turismo crusero pa gana nan pan di cada dia. Awor porfin 
na juni poco poco e turismo crusero tambe lo cuminsa lanta 
cabes bek. Minister Dangui Oduber ta hopi satisfecho cu e 
desaroyo aki y ta percurando pa recuperacion di nos turismo 
crusero tambe. 

Minister Lampe a splica parlamento: 


AMI NO TA TRAHA AD HOC PERO CU UN 
PLAN CU A DELIBERA CU TUR STAKEHOLDER 


Minister di Enseñansa Rudy Lampe den parlamento diamars 
a duna un splicacion riba henter e situacion di reorganisacion 
den ensefiansa, con e situacion tabata, e problemanan sefiala 
y solucionnan cu a busca pa tin un miho calidad di ensefiansa. 
Den su presentacion e mandatario a duna un ehempel con el 
a trata di busca dialogo cu esnan concerni di Emma School 
y e rechaso di nan pa sinta of combersa. E ehempel mas 
recien, tabata ora cu nan a bin Bestuurskantoor pa entrega di 
un manifiesto. "Mi oficina a manda mensahe pa president di 
SIMAR puntrando e ora cu nan ta entrega e manifiesto pa mi 
baha tum'e. Ningun contesta nan a manda y despues di mas 
intento, esaki tabata pa bisa cu nan ta den reunion cu prome 
minister y cu nan lo no reuni cu minister Lampe," e mandatario 
a conta. 


Lampe a splica parlamento cu e postura aki no tabata uno di e 
momento ey so, sino ta e postura di tres afia largo. Ta purba pa 
dialoga pero ta nenga di sinta cu minister di Ensefiansa, “for di 
cuminsamento di gobernacion aki caba. Mi a ofrece diferente 
biaha pa sinta, pero nan ta bisa di lo sinta cu prome minister." 
Hasta un momento cu prome minister tabata hopi druk, nan a 
prefera di bay y no sinta cu su persona. 


"Cu esaki mi kier ilustra cu e meta cu e sindicatonan ta sirbi, for 
di inicio, no ta pa yega na un solucion cu minister di Ensefiansa, 
cu ta езип autorisa pa tuma decision riba enseñansa. Ta ofrece 
pa dialoga pa yega na un solucion pero ta nenga di sinta cu 
esun cu ta autorisa. E meta no ta pa yega na un solucion, 
pero pa crea division entre e dos ministernan y na final kibra 
confiansa y tira gobierno abou." 


Falta di control 

Parlamento ta un organo di control y ta compronde cu mester 
tin control tur caminda, inclusive cu placa di gobierno, el a bisa 
e parlamentarionan presente. Ultimo decada cos a bay for di 
control y esaki kier drecha. Na 2007 Inspeccion di Ensefiansa 
a haci control na Colegio Arubano. E rapport ey a disparce. 


“Niun minister kier sigui e consehonan, pasobra lo mester 
corigi cierto situacion cu no tabata bon. No a atende e rapport 
pa coregi e situacion pa cierto hendenan no rabia y perde voto. 
Asina ey a goberna, e miedo pa perde popularidad y voto a 
pone cu a hinca e rapport den lachi asina bon cu no por a hay'e 
ningun caminda. Solamente a haya e pida di traduccion di loke 
ta regarda Aruba den esun di Hulanda. Esaki ta pa ilustra kico 
a pasa den e ultimo decada." 


A splica parlamento cu control riba enseñansa ta necesario. E 
cambionan no ta pa haci fastioso pero pa mehora e situacion. 
"Mester bini cierto cambionan pero cu lo trece mal contento." 
Directie Onderwijs mes ta reconoce cu no por a eherce e tarea 
di mantene un control financiero, debi na custumber y no tin e 
experticio den cas. Tur esaki a haci cu cos a sali for di control 
y cu awe ta haya un situacion manera esun di werksternan di 
SKOA. E directiva riba su mes ta nombra mas cu 100 werkester 
como ambtenaar sin ministeriele beschikking y sin cu e ta 
presupuesta. Ora finanza a bati alarma cu e presupuesto ey ta 
tur ora den cora, a bin descubri cu ta pasa e suma cu mas di 
3 miyon tur айа, sin cu e tabata presupuesta," minister Lampe 
a trece dilanti. 


Asina el a ilustra un otro situacion di un maestro di Emma 
School cu tin dos full time job, 80 ora pa siman, paga door di 
caha di gobierno. "Con bo por tin dos fulltime job? Esaki ta 
situacionnan cu a cuminsa coregi y cu ta conduci na cierrto 
descontento. Nos tin cu cumpli cu ley y duna respet pa placa 
di pueblo," Lampe a señala di e situacion den enseñansa. El 
a recorda parlamento cu como gobernante e mester cumpli cu 
ley y placa di pueblo. “Mi a bisa for di cuminsamento cu mi no 
ta bay goberna ad hoc y cu mi lo bini cu un plan strategico di 
10 afia. El a tuma lunanan di deliberacion cu tur stakeholder, 
incluyendo sindicatonan a participa den e sesionnan di Plan 
Nacional 2020 — 2030. A scucha tur 

stakeholder. 

MAÑAN E SIGUIENTE BATCH DI VACUNA TA YEGA 
Y LO TIN VACUNA PA UN GRUPO MAS GRANDI 


Segun e plan Nacional di vacunacion contra COVID-19 na 
Aruba, na e momento aki ta na turno pa ricibi nan vacuna 
algun personal trahando den cuido y e adulto mayor di 60+. 
Conforme afspraak cu Hulanda Aruba lo ricibi su 3er batch di 
vacuna diamars dia 23 di maart y ademas nos a caba di ricibi e 
grato noticia cu nos lo ricibi ademas di e 11.700 doses un extra 
di 5.850 doses di e vacuna Pfizer. Cu e cantidad di doses aki 
Aruba ta cla pa cuminsa vacuna e siguiente grupo di meta. E 
siguiente grupo di meta na turno ta personanan entre 18 cu 59 
aña cu ta na risico pa motibo medico. Na e momento aki DVG 
ta bezig ta trahando hunto cu dokternan di cas pa por prepara 
locual ta nesesario pa haci vacunacion di e grupo di meta 
aki posibel. Dokternan di cas lo haci seleccion di esnan cu ta 
rosorta bou di e grupo di meta aki, abase di un lista acorda di 
malesanan y condicionan di salud. 


Cuidadanonan cu a registra via Aruba Health App of na edificio 
di MFA lo wordo indentifica abase di e lista cu dokternan di cas 
lo provee y e personanan aki lo ricibi un invitacion pa por bin 
vacuna. Esaki lo sosode na momento cu e grupo di meta 'na 
risico pa motibo medico' ta na turno. E lista cu DVG lo ricibi di 
dokternan di cas ta ensera number di AZV di e persona cu ta 
cualifica pa ricibi e vacuna dentro di e grupo di meta. DVG lo 
no ricibi ningun tipo di informacion medico di ningun pashent 
cu otro palabra DVG lo no ricibi informacion ki malesa of 
condicion di salud e persona tin. No obstante cu dokter di cas 
ta manda e informacion di e patient cu ta cay bou di e grupo 


di riesgo, ta urgi tur persona pa registra nan mes via e Aruba 
Health App of na un di e edificionan di MFA pa asina nan por 
ricibi nan afspraak pa vacuna. Si un persona ta pensa cu e ta 
resorta bou di e grupo di meta defini como "na risico pa motibo 
medico”, pero ta contra of no ta desea pa su informacion wordo 
duna na DVG, e persona mester tuma contacto cu su dokter 
di cas. 


E grupo di meta cu ta na risico pa motibo medico ta ensera: 

* Patient cu tumor maligno diagnostica den ultimo 5 afia 

* Patient despues di transplante di organo, stamcel of beenmerg 
* Patient cu un grado primario di deficiencia inmunologico 

* Personanan cu sindrome di Down 

* Patient cu condicionan neurologico pa cual motibo nan 
respiracion ta comprometi 

“Persona cu obesidad morbil (body mass index (BMI 540) 

+ Patient cu desfuncion di su via respiratorio/pulmonnan y 
patientnan cu condicion cronico di su funcion di curazon 

* Patient cu diabetes 

* Patient cu malesa cronico di rion (pashent cu ta dialisa y cu 
a ricibi transplante) 

* Patient cu un afweerstoornis of cu ta wordo trata cu 
medicamento pa suprimi su sistema inmunologico pa cual 
motibo e pashent ta sufri di menos defensa contra infeccion di 
e via respiratorio 

*Personanan cu deficiencia mental cu ta biba den institutonan 
of casnan di cuido. 





Crisis Team: 


BISHITA DI FAMIA NA CAS TA PERMITI, 
FIESTA NA CAS NO 


Entrante diasabra ultimo algun protocol di Covid-19 a cambia, 
entre nan ta esun di actividad social na cas. 


A base di e regla anterior por a ricibi te cu un maximo 25 
persona na cas si nan ta pafo y te cu un maximo 10 persona 
si nan ta paden. Esaki a crea e oportunidad pa hendenan por 
a organisa fiesta, encuentro social, BBQ te cu un maximo di 
35 persona. 


Enbistacuecasonanta aumentando y e hecho cue plamamento 
di virus awo ta ser ta ser considera "Wide spread", y cu ta na 
cas hopi hende ta contagiando cu e virus, Crisis Team a dicidi 
pa no permiti mas e fiesta y encuentro social na cas. 


Pues pa e motibonan menciona, fiesta y encuentro social cu 
antes tabata por a ricibi 25 persona pafo y 10 persona paden, 
no por wordo permiti mas; pues cu 0 persona ta permiti. 


E excepcion cu tin ta pa bishita di famia, of bishita di cuido 
y bishita di dokter. Ta pidi famianan si pa aplica e reglanan 
di higiena y distanciamento pa asina nan cuida esnan mas 
vulnerable den nan famia. Tanten cu tin hopi hende cu ainda 
falta pa haya vacuna , nos tin cu sigi cuida pa no contrae e 
virus y evita plam'e. E siman aki operativo grandi di DVG "Ban 
Vacuna pa Aruba por Progresa" ta sigi y ta spera mas di esnan 
di 60 plus ta sigi registra pa haya nan Vacuna. Tambe esnan 
cu tin problemanan cronico di salud bao di 60 lo cuminsa haya 
nan vacuna. 

Departamento di Salud Publico: 


UPDATE 22 DI MAART 2021 


Segun resumen di awe 40 persona a recupera, a registra un total di 29 caso nobo di Covid-19, di cual 5 ta no- 
residente. E cantidad total di testnan ehecuta ayera na e diferente localidadnan na Aruba, entre otro laboratorio di 
hospital, laboratorionan priva y aeropuerto ta 725 test. 'Postivitv rate' entre nos residentenan ta 28%. 


Casonan activo pa awe ta 426, cantidad di fayecido relaciona cu Covid-19 ta 82. 


Hospital ta informa cu tin un total di 36 persona interna di cual 12 ta den Cuido Intensivo y 24 riba unidad general di 


covid. 





PONG) ARUBA COVID-19 






TOTAL RESIDENTE NO-RESIDENTE 








Casonan Nobo 29 24 5 
Activo 426 369 57 
Recupera 8292 7767 525 
Positivo 8800 8217 583 
109920 - - 
Getest 119068 ë E 


Morto 82 81 1 

